শোকবার্তায় উল্লেখ করা হয়,রাষ্ট্রের অভিভাবক হিসেবে সাবেক রাষ্ট্রপতি আব্দুর রহমান বিশ্বাসের অবদান ছিল অবিস্মরণীয়। তাঁর রাজনৈতিক জীবনের ব্রত ছিল মানবকল্যাণ। এই কারণে তিনি রাজনীতিতে যোগ দেয়ার পর থেকে অসংখ্যবার জনপ্রতিনিধি নির্বাচিত হয়ে রাষ্ট্রের সর্বোচ্চ পদে আসীন হয়েছিলেন। তিনি ছিলেন জাতীয় রাজনীতিরও একজন বিশিষ্ট ব্যক্তিত্ব। তাঁর বর্ণাঢ্য জীবনে একজন খ্যাতিমান আইনজীবী ও প্রাজ্ঞ রাজনীতিবিদ হিসেবে তিনি নিজেকে জনমনে কীর্তিমান মানুষের অভিধায় অভিষিক্ত হয়েছিলেন । দেশের রাজনৈতিক অঙ্গনে নিজেকে সুপ্রতিষ্ঠিত করেছিলেন। রাষ্ট্রপতি হিসেবে তাঁর সুযোগ্য নেতৃত্বে বহির্বিশ্বের দেশগুলোর সাথে বাংলাদেশের জনগণের হৃদ্যতাপূর্ণ সম্পর্ককে তিনি আরো দৃঢ় করেছিলেন।